
KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPOS PERDAVIMO ASOCIACIJAI „ŽALIOJI MYLIA“
	
2022 m. gegužės 27 d. Nr. TS-191
Kėdainiai

 	Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei asociacijos „Žalioji mylia“ 2022 m. balandžio 14 d. prašymą, Kėdainių rajono savivaldybės taryba n u s p r e n d ž i a:
1. Perduoti asociacijai „Žalioji mylia“ (kodas 305037952) 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausančią 27,44 kv. m bendro ploto patalpą (indeksas 5) pastate, plane pažymėtame 1B3p, unikalus numeris 5398-0025-4015, Kėdainių r. sav., Kėdainių miesto sen., S. Jaugelio Telegos g. 2. Turto panaudojimo paskirtis – teikti pagalbą, sietiną su užimtumo ir / arba socialinės integracijos per vaikų neformalųjį švietimą ir kultūrinę veiklą skatinimu.
2.  Leisti asociacijai „Žalioji mylia“ įregistruoti buveinę Kėdainių r. sav., Kėdainių miesto sen., S. Jaugelio Telegos g. 2.
3. Įgalioti Kėdainių rajono savivaldybės administracijos Kėdainių miesto seniūnijos seniūną pasirašyti 1 punkte nurodyto nekilnojamojo turto panaudos sutartį, perdavimo–priėmimo aktą ir informaciją apie sudarytą panaudos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.                                 
    Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis

